JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Valitsuskõnelustel terendab lahendus
Jeruusalemmas on tihenenud pommirünnakud
Kas kahe riigi lahendus on ajalugu?
Pikalt takerdunud koalitsioonikõnelused
ületavad kõrgeimaid latte
ja võimalused valitsuse peatseks moodustamiseks näivad head,
räägiti suurima partei Likudi kantselei avalduses nädala alguses.
Suurimaks tüliõunaks olnud kaks paremäärmuslasest usutegelast
Itamar Ben Gvir ja Bezalelel Smotrich
suutsid saada kõnelustel kui mitte just päris seda,
mida algselt nõudsid, kuid siiski äärmiselt mõjukad ministriportfellid.
Isegi USAs tekitas poleemikat
eelkõige usuäärmuslase Smotrichi nõue saada kaitseministriks.
Viltu vaadati tema ülivähesele sõjalisele kogemusele
ja radikaalsetele nõudmistele
seadustada Läänekalda asundusblokid Iisraelile kuuluvaiks.
See oleks USA valitsuse meelest täielikult blokeerinud
Joe Bideni administratsiooni plaanitud kahe riigi lahenduse
ja tõenäoliselt mõjutanud ka
USA poolt Iisraelile antava sõjalise ja finantsabi saamist.
Teine äärmuslane Itamar Ben-Gvir sai lõpuks oma tahtmise
ja nimetati julgeolekuministriks ehk äärmiselt olulisse ametisse,
mille vastutusel on kogu Iisraeli riiklik julgeolek.
Kõnelused ultrakonservatiivse Itamar Ben-Gviri parteiga
kiirenesid märgatavalt, kui umbes nädala eest
plahvatas Jeruusalemma kesklinnas kaks autopommi,
sest Ben-Gvir oli nõudnud just julgeolekuga tegelevat ministeeriumi.
Pommid paigaldas organiseeritud terrorismiga tegelev grupp,
kes sattus rünnakute eest vastamisi
Iisraeli armee ja piiripolitsei varasemast karmimate meetmete
ja volitustega hoida vastavaid intsidente ära
ulatuslikuma jõukasutuse, sh ka relva abil.
Mainitud pommirünnakud toimusid üsna Jeruusalemma kesklinnas
ja need õhiti peaaegu üheaegselt ilmselt kaugjuhitud mobiiltelefoni abil.
Ükski rühmitus pole rünnakute eest veel vastutust võtnud,
kuid PFLP ehk Palestiina Vabastamise Rahvarinne
on varem väga aktiivselt selliseid pomme teinud.
Käesoleval aastal on Iisraeli sisejulgeolekuagentuur Shin Bet
nurjanud enam kui 30 pommirünnakut
ja ära hoidnud enam kui kümnekordse hulga atentaate ja tulistamisjuhtumeid.
Itamar Ben-Gviri sõnul kasvavad tema ministeeriumi tööd alustades
eraldised ja toetus üha laiemale terroritegevuse ennetamisele.
Kahes Balkani islamiriigis Kosovos ja Albaanias
on hakatud tagastama riikide endiseid juudi kultuuri kogukonnakeskusi,
sünagooge, koššerpoode ja muuseume.
Mõlemas riigis on olnud sajanditevanune juudi kultuur,
mis katkes 2. Maailmasõja ja natsivõimu ajal
mitmekümneks aastaks.
Tol ajal hävitatud juudi kalmistuid on samuti hakatud ennistama
riikide valitsuste kaasabil.
Äärmiselt märkimisväärne on siin see,
et kuigi juudikogukonnad on mõlemas riigis endiselt üsna väikesed,
toimub selge elavnemine
ja usuliste nägemuste erinevused ei takista positiivset arengut.
Kosovo oli esimene moslemiriik,
kes avas kahe aasta eest Jeruusalemmas suursaatkonna,
ametlikustades samas diplomaatilised suhted Iisraeliga.
Moslemienamusega naaberriigis Albaanias
plaanitakse Vlora sadamalinna juudi muuseumi ehitamist,
mis oleks omataoliste seas kogu Balkani suurim.
Ametlikku otsust oodatakse järgmisel kuul
ja projekt peab valmima kolme aasta pärast.
Albaania on olnud interreligioosse aktsepteerimise mudel juutidele
läbi ajaloo. Juutide pideva kohalolu juured piirkonnas
ulatuvad 3. sajandisse,
millest tunnistavad 1700 aastat vanad sünagoogivaremed
Saranda sadamalinnas.
Katoliikliku inkvisitsiooni ajal otsisid juudid pelgupaika just Vlorast,
mis on täna Albaania rahvaarvu poolest suuruselt kolmas linn.
Holokausti ajal seisis Albaania natsidele vastu
ja päästis kõik oma 300 juuti ning veel 3000 pagulast.
Kuigi Iisrael pakub rohkesti humanitaarabi
ja väljendab Ukrainaga solidaarsust,
on järgitud karmi poliitikat mitte anda sõjalist abi, sh süsteeme,
mis võiksid aidata Venemaa raketi- ja droonirünnakute vastu.
Iisraeli ametnikud kordavad regulaarselt
tähtsat strateegilist vajadust säilitada tegevusvabadus Süürias,
mille õhuruum on suuresti Venemaa kontrolli all.
Iisrael vajab Süüria õhuruumi oma pürgimuste osana
hoida ära Iraani juurdumine oma ukselävele.
Kuid alates oktoobri lõpust on Iisrael aktiivselt tõstatanud teemat
Iraani droonisaadetistest Venemaale
ja võimalikust ballistiliste rakettide tarnest Moskvasse oma liitlastega,
millega püütakse raportite väitel
suurendada rahvusvahelist survet Teheranile.
Iraani droonitehnika pärineb USA-Iisraeli koostöös arendatud
suurest RQ-Sentinel tüüpi luuredroonist,
mille hiina häkkerid suutsid 11 aasta eest tervelt Iraani maanduma suunata.
Iisrael on edastanud luureinfot siiski kümnetele lääneriikidele ja NATO-le
ka Iraani relvasaadetiste kohta Moskva sõja toetuseks Ukraina vastu
ning on teinud lobitööd, et liitlased sunniksid Teherani loobuma
keskmaa ballistiliste rakettide edastamisest Venemaale
Ukraina erinevate rinnete jaoks.
Jätkame Iraani ja selle sõjaliste hangete teemal.
USA allikate teatel olevat Iraan arendanud suuri tiibrakette,
mis suudaksid tõenäoliselt ka tuumapead kanda.
Ajaleht The New York Times raporteeris eelmine nädal
ka ametlike allikate kaudu saabunud infot,
et Iraan on alustanud uraani rikastamist relva taseme suunas
ja võib juba omada pommi valmistamiseks vajalikku tehnikat.
Kui sellele lisada samal ajal saabunud teade
uute, tuumapeaga tiibrakettide valmistamisest,
ootavad Iisraeli tulevast valitsust suured väljakutsed.
Samas tekib keeruline küsimus, kuidas suhtuda nüüd Venemaasse,
kes on tõenäoliselt toimetanud Iraanile
nii raketi- kui ehk ka tuumatehnoloogiat,
suhteid kellega ei taheta Iisraelis samas kahtluse alla seada.
Põhja-Iisraelis asuva Akko linnapea Shimon Lankri hoiatab,
et võime olla juutide ja araablaste vahelise kodusõja lävel.
Ta rääkis sellest nädalavahetusel toimunud
julgeoleku-, valitsus- ja lahendusfoorumi kriisikohtumisel.
"Vaid üks hetk puudub kodusõjast, ja ütlen seda tõesti pärast seda,
kui olin tunnistajaks kõigele möödunud mais toimunule
seoses operatsiooni Müürivalvur sündmustega," ütles ta oma kõnes.
Lankri sõnul olid just maikuised sündmused
esimeseks märgiks eesootavast.
"Kui keegi pole seda veel mõistnud,
siis oleme Iisraeli kodusõja lävel.
Me pole sõjas haredi ja sekulaarsete juutide vahel,
vaid pigem araablaste ja juutide vahel.
See on järgmine kodusõda. See juhtub peagi."
Linnapea Lankri nõuab kontrolli taastamist Negevis ja Galileas:
"Peame tegema asju, mida pole seni tehtud.
Hülgasime need alad ja nende tagastamine on meie kätes."
Sama väitega ühines ka Iisraeli armee kindral,
kelle sõnul lähtub suurim oht Iisraeli ühiskonnale seestpoolt -
oht isikliku julgeoleku suhtes.
Iisraeli kirjanik ja Heebrea Ülikooli professor Yuval Noah Harari
ütles intervjuus USA uudistekanalile CNN,
et enamik Iisraeli avalikkusest tahab kolme inimklassi.
Tema sõnul on enamik iisraellasi loobunud usust kahe riigi lahendusse
ja siirdunud implitsiitsesse usku kolme klassi lahendusse.
Harari teooria järgi on meil Jordani jõe ja Vahemere vahel vaid üks riik
ja seal elab kolm klassi inimesi.
Juudid, kellel on kõik õigused; mõned osaliste õigustega araablased;
ja teised araablased, kellel on väga vähe või pole üldse õigusi.
Tema sõnul on see üha rohkem
ka paljude valitsusse kuuluvate inimeste soov või mõtteviis.
Ta viitas Iisraeli viimaste valimiste tulemusele,
kus Likudi, Shasi, Ühinenud Toora Judaismi
ja Religioosse Sionistliku partei moodustatud koalitsioonist
saaks üks Iisraeli ajaloo religioosseim parempoolne valitsus.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Toimetus soovib vaatajaile ka õnnistatud advendiaega!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee